Herman Peterson
Herman Peterson (5. mai 1896 Kaisma vald, Pärnumaa – 28. mai 1959 Port Arthur, Ontario) oli eesti loomaarst. Ta lõpetas 1916. aastal Riia Vaimuliku Seminari, 1916–1918 ja 1920–1921 õppis Tartu Ülikoolis arstiteadust, 1921–1924 (lõpetas 1924) loomaarstiteadust. Eesti Üliõpilaste Seltsi vilistlane. Osales Esimeses maailmasõjas ja Vabadussõjas. 1925–1944 Riikliku Seerumi Instituudi juhataja. 1944 põgenes Saksamaale, 1946 siirdus Rootsi, 1953 Kanadasse.